ПРОТОКОЛ № 30
от заседанието на Комисия по правни въпроси 
на Висшия съдебен съвет, проведено на 12 октомври 2015 г.

Днес, 12 октомври 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	 ЮЛИАНА КОЛЕВА 						
ЧЛЕНОВЕ:		 СВЕТЛА ПЕТКОВА 
						 ЮЛИЯ КОВАЧЕВА 
			 КАРОЛИНА НЕДЕЛЧЕВА					           НЕЗАБРАВКА СТОЕВА

На заседанието присъстват експертните сътрудници на комисията: Саша   Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:

-   Писмо от и.ф. председателя на Апелативен съд гр. София относно възможността за командироване на младши съдия от един окръжен съд в друг.
-  Проект на писмен отговор на искова молба по гражданско дело № 55351/2015 г. по описа на Софийски районен съд.

Д Н Е В Е Н   Р Е Д:

1. ОТНОСНО: Искане от председателя на Районен съд гр. Пазарджик за даване на указания по прилагане на Споразумението за сътрудничество за принудително събиране вземанията на органите на съдебната власт сключено с Камарата на частните съдебни изпълнители /Споразумението/.
- Обсъждане на предоставена информация за взаимодействието с Частните съдебни изпълнители.

КОМИСИЯТА ПО ПРАВНИ ВЪПРОСИ
Р Е Ш И:

1.1. ОТЛАГА разглеждането на искането за даване на указания по прилагане на Споразумението до произнасяне на работната група с цел изменение и допълнение на Правилника за администрацията на съдилищата.
1.2. ВЪЗЛАГА на експертните сътрудници от дирекция „Правна” да подготвят писмо с разяснения до административните ръководители на органите на съдебната власт по прилагане на Споразумението.

2. ОТНОСНО: Писмо от председателя на Административен съд гр. Плевен с приложена жалба от Ваня Начков Начков.
- Жалба от Ваня Начков Начков с вх. № 94-00-1117/08.10.2015 г.

КОМИСИЯТА ПО ПРАВНИ ВЪПРОСИ
Р Е Ш И:

2.1. Ваня Начков не е от лицата посочени в разпоредбата на чл. 7 от Правилата за избор на административен ръководител на органите на съдебната власт, поради което становището не следва да бъде публикувано на интернет страницата на Висш съдебен съвет.

3. ОТНОСНО: Писмо от ИВСС с приложени материали за констатирано нарушение от Георги Русев – кандидат за административен ръководител – районен прокурор на Районна прокуратура гр. Несебър.

                                КОМИСИЯТА ПО ПРАВНИ ВЪПРОСИ
Р Е Ш И:

3.1. ИЗПРАЩА писмото от ИВСС с приложени материали за констатирано нарушение от Георги Русев – кандидат за административен ръководител – районен прокурор на Районна прокуратура гр. Несебър на Комисията по дисциплинарните производства, по компетентност.

4. ОТНОСНО: Решение на Комисията по правни въпроси по протокол № 29 от 05.10.2015 г., т. 9.

			КОМИСИЯТА ПО ПРАВНИ ВЪПРОСИ
Р Е Ш И:

4.1. ВНАСЯ предложението за разглеждане на заседание на Висшия съдебен съвет на 15.10.2015 г.

ДОПЪЛНИТЕЛНИ ТОЧКИ :

5. ОТНОСНО: Писмо от и.ф. председателя на Апелативен съд гр. София относно възможността за командироване на младши съдия от един окръжен съд в друг.

КОМИСИЯТА ПО ПРАВНИ ВЪПРОСИ
Р Е Ш И:

5.1. Комисията е дала отговор на поставения въпрос с решение по протокол № 29 от 05.10.2015 г. т.7.

6. ОТНОСНО: Проект на писмен отговор на искова молба по гражданско дело № 55351/2015 г. по описа на Софийски районен съд.

КОМИСИЯТА ПО ПРАВНИ ВЪПРОСИ
Р Е Ш И:

6.1. ОДОБРЯВА проект на писмен отговор на искова молба по гражданско дело № 55351/2015 г. по описа на Софийски районен съд с направените забележки и допълнения.

ПРЕДСЕДАТЕЛ
НА КОМИСИЯТА:	/П/	     
                          ЮЛИАНА КОЛЕВА